Kære kandidataspirant,

Dette grundlag skal du bruge, når du forbereder dine tanker om, hvorvidt og hvordan du vil være kandidat til et kommunalpolitisk hverv i Alternativet. Hvis du ikke har læst jobbeskrivelserne for kandidater endnu, så læs dem først [endnu ikke udarbejdet – kommer snarest].

Grundlaget her er først og fremmest dit eget. Til at hjælpe din egen refleksionsproces. Er det noget for mig at være kandidat? Hvor god en kandidat er jeg? Hvad er min profil og særkender? Hvordan ville jeg gøre, hvis jeg var kandidat?

Aspirantgrundlaget er skriftligt og skal afleveres til lokalforeningens bestyrelse, når du er klar til det. Når du afleverer det, så udgør det din ansøgning om at blive aspirant. Du vil så blive inviteret til samtale med bestyrelsen. Efter samtalen beslutter bestyrelsen, om de vil godkende dig som aspirant. På næstfølgende opstillings- eller årsmøde i lokalforeningen, kan du stille op til valg som kandidat. I så fald skal du udfylde grundlaget på ny, så det tager højde for de nye tanker og det, som du har lært som kandidat.

**God fornøjelse og god virkelyst som aspirant!!**

**Aspirantrollen**

Aspirantrollen er indført i Alternativet for at muliggøre to ting:

1) at personer, der tænker på at blive kandidater, kan gennemgå en modningsfase for at finde ud af, om det er den rigtige vej for dem i Alternativet

2) for at give bestyrelser og medlemmer en periode til at se en mulig kandidat an, mens de vokser

Hvad der præcis ligger i at være aspirant eller kandidat – det afhænger af dine idéer og din dialog med bestyrelsen. At være aspirant handler om at finde ud af, hvordan *du* er den bedste kandidat for Alternativet og for verden.

Hvis bestyrelsen antager dig som aspirant er der dog følgende faste forventninger:

1. Du følger byrådsarbejdet i et vist omfang
2. Du er med til at udvikle politik
3. Du deltager i Alternativets kandidatuddannelse (egenbetalt)
4. Du udvikler samarbejdet med andre aspiranter og kandidater
5. Tager aktiv del i formidlingen af Alternativets politik

I kan aftale, at du bliver talsmand (eventuelt for et område) og kan optræde i pressen på Alternativets vegne i lokal presse.

I denne del af aspirantgrundlaget handler det om at tænke over, hvordan andre mennesker oplever dig. Som senere kandidat er det netop andres oplevelse, der er det afgørende. Det er oplagt, at det er godt, at kunne alt det, der står under ’mulig beskrivelse’ – men lige nu handler det mest om at blive klar over din nuværende profil, dine styrker, og det, som du skal/kan arbejde med.

|  |  |  |
| --- | --- | --- |
| **Mulig beskrivelse** | **Hvad siger andre?**  **(0-10 skala)** | **Har de ret?** |
| Er en god repræsentant for Alternativet og lokalafdelingen | 8 | Ja / Nej |
| Er god til at bruge Alternativets værdier | 7 | Ja / Nej |
| Lytter reelt til andres argumenter | 7 | Ja / Nej |
| Er en behagelig debattør | 9 | Ja / Nej |
| Kan tale om ulemper ved egne forslag, ikke kun fordele | 8 | Ja / Nej |
| Tager godt imod direkte kritik | 6 | Ja / Nej |
| Opsøger og værdsætter konstruktiv feedback | 7 | Ja / Nej |
| Er en overbevisende taler | 8 | Ja / Nej |
| Holder hovedet koldt i en debat | 6 | Ja / Nej |
| Er vidende om mange forskellige områder | 9 | Ja / Nej |
| Er specialist på specifikke områder | 7 | Ja / Nej |
| Får andre til at følge sig god tilpas | 10 | Ja / Nej |
| Er god til at få grupper til at arbejde | 8 | Ja / Nej |
| God til at skabe motivation omkring sig | 8 | Ja / Nej |
| Kan sætte sig ind i nye problemstillinger hurtigt | 9 | Ja / Nej |
| Er løsningsorienteret | 8 | Ja / Nej |
| Kan lykkes som politiker | 9 | Ja / Nej |
| Er visionær | 10 | Ja / Nej |
| Er pragmatisk | 7 | Ja / Nej |

De næste spørgsmål handler om nogle mere objektive forhold, som påvirker dine muligheder for at agere som aspirant og kandidat. Alle svar er legitime og danner blot udgangspunkt for en senere snak om, hvordan din specifikke profil kan bidrage mest til forandring i verden.

|  |  |  |  |
| --- | --- | --- | --- |
| **Spørgsmål** |  | **Svarmuligheder** |  |
| Hvilken arbejdstid forventer du at kunne ligge som kandidat? | 1 time om ugen | 3-5 time om ugen | 7-10 timer om ugen  X |
| Hvordan er din politiske erfaring? | Ny i politik | 1-5 år  X 2,5 år | Mere end 5 år |
| Hvordan er din foretrukne politiske tilgang? | Real-politisk | Visionær  X | Værdi-baseret |

De følgende spørgsmål har en anden form. Her må du gerne udbrede dig inden for de bokse, der er sat op. Klare, korte tanker er bedre en lange! Du kan uddybe med bestyrelsen til interviewet og når du snakker med medlemmer.

**Hvad tænker du, at ’ny politisk kultur’ betyder ift. hvordan et byråd arbejder?**

Betyder, at jeg, som aspirant, og som kandidat går forrest, som den lyttende, nysgerrige og diplomatiske, samt sympatiske politiker - Med det formål, at bygge bro imellem politiske ståsteder, imellem borgernes politiske ståsteder, og at være medskabende til rationelle, fagligt funderet og demokratiske beslutninger hos politikere, såvel som borgere.

**Hvad er de vigtigste politiske visioner for Alternativet i byrådet? Formulér dem gerne også med konkrete eksempler på politik.**

At skabe reel borgerinddragelse, og at borgernes ”ord” kan få reel indflydelse, på de politiske beslutninger, der bliver truffet. Samt at øge ”fagligheden” i de politiske beslutningsprocesser.

**Hvad er dine personlige mærkesager ift. kommunalpolitik?**

* Flere midler til dagplejen og daginstitutioner generelt – **Formål at løtfe kvaliteten af dagtilbud**
* Fokus på at skabe flere familievenlige/børnevenlige rekreative områder, rundt omkring i Solrød, at skabe flere grønne oaser, med gode praktiske forhold og flere gode og frit tilgængelige legepladser – **Formål at gøre det mere attraktivt at bo i kommunen for børnefamilier, samt at bringe mennesker sammen/at skabe rammerne for nære/nye relationer, som på sigt giver bedre sammenhold og medborgerskab i kommunen**
* Fokus på at øge bevidstheden hos borgerne og især hos skoleelever, omkring bæredygtighed og miljøvenlige løsninger – **Formål at øge bæredygtige tiltag på individplan**
* Flere kulturelle tilbud der henvender sig til yngre voksne samt unge mennesker – **Formål at styrke relations dannelse i blandt Solrød borgerne, samt at gøre det attraktivt at bo i kommunen – derudover er det et incitament til, at foretage lokale ”ting”, der ikke kræver lang transport – kan desuden, for de unge virke forebyggende, i forhold til kriminalitet/”dårlige” vaner**
* Fokus på at skabe en større respekt for naturen, og at holde naturen ren, især hos skole og gymnasie elever – **Formål at holde kommunen ren, og gøre folk bevidst omkring miljøforurening (eksampelvis er der i kommunen udfordringer med, at holde strandene samt kalkgraven fri for skrald)**

**Hvad tænker du at ’ny politisk kultur’ betyder ift. hvordan du agerer som aspirant og senere kandidat?**

**Hvordan kunne du tænke dig at samarbejde med frivillige, medlemmer både som kandidat og/eller som folkevalgt?**

**Jeg ønsker at fremføre en meget inddragende samarbejdsform i forhold til frivillige samt medlemmer –** eksempelvis ved at skabe workshops/laboratorier omkring de politiske visioner vi arbejder med og i så vidt muligt omfang altid respektere og ’håndhæve’ de resultater vi sammen når frem til i det videre samarbejde med andre partier.

**Hvordan fungerer samarbejdet mellem dig og andre aspiranter bedst?**

**Jeg samarbejder bedst med andre aspiranter via dialog og gensidig sparring omkring ideer mm.**

**Hvad ønsker du at lære – og lære at kende – i aspirantperioden?**

**I aspirantperioden ønsker jeg at blive dygtig til at indgå i politiske diskussioner og at holde ”hovedet koldt” samt at blive dygtig til at holde styr på ’fakta’.**

**Har du tidligere udtalt dig på en måde eller været involveret i situationer eller aktiviteter, som kunne skabe polemik, hvis det blev kendt? Hvis ja, fortæl om det her, så det er ude i det åbne.**

*(NB: Dette er fortroligt ind til andet eventuelt er aftalt med bestyrelsen)*

**Hvorfor skal jeg være kandidat og senere byrådsmedlem for Alternativet i Solrød kommune?**

Jeg mener at være den ideelle kandidat og repræsentation for Alternativet fordi mine værdier stemmer fuldstændig overens med Alternativets. Herudover har jeg som person en faglig og praktisk ballast, der gør mine input og beslutninger særdeles velfunderet i netop ’faglighed’ og bred praktisk erfaring. Jeg drømmer og tror på en snarlig fremtid, hvor borgere, virksomheder og ikke mindst politikere over en bred karm forstår nødvendigheden og mulighederne i den ’grønne omstilling’. Min egen personlige vision er at den ’grønne’ og bæredygtige tankegang kan indføres allerede når vores børn starter i børnehaven – det er her at de ’grønne’ frø skal plantes således de kan få en naturlig vækst i det unge sind, og vi dermed om kort tid står med en generation af voksne, for hvem ’bæredygtighed’ i enhver sammenhæng vil være en selvfølge.

Mange venlige hilsener

Camilla Julia Olsen

(Gift, mor til William på tre år, uddannet Kandidat i Teknoantropologi samt Bachelor i Handel og Markedsføring. Er født af Indonesisk mor og dansk far – taler Dansk, Indonesisk, Minang og Engelsk – bosat i Jersie Landsby/Solrød Strand) LinkedIn Profil: https://www.linkedin.com/in/camillajuliaolsen/